**Tirgus izpēte**

**Ēdināšanas pakalpojuma sniegšana RP SIA “Rīgas satiksme”**

UZAICINĀJUMS IESNIEGT PIETEIKUMU UN

INFORMATĪVU PIEDĀVĀJUMU TIRGUS IZPĒTĒ

Datums:

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.** |  |
| **Amats:** |  |
| **e-pasta adrese** |  |

1. **PIETEIKUMS**

3.1. Ēdināšanas pakalpojumu sniegšanas objektu atrašanās vietas: [*https://failiem.lv/u/ftct94wtxf*](https://failiem.lv/u/ftct94wtxf?share_email_id=13433ad&share_show_reg_form=true)

3.2. Iepirkuma priekšmeta apraksts un apjomi:

1) Ēdināšanas pakalpojumu sniegšanas adreses pakalpojuma sniegšanai uz vietas (5 objekti (1. pielikums):

a) Brīvības iela 191, Rīga;

b) Vienības gatve 16, Rīga;

c) Rūsiņa iela 3, Rīga;

d) Kleistu iela 28, Rīga - 1. un 2.stāvs;

e) Vestienas iela 35, Rīga – 1. un 2.stāvs.

2) Ēdiena piegādes vietas (pēc pasūtījuma) uz 19 adresēm:

a) no plkst.8.00 līdz plkst.10.00 1.pusdienas un no plkst.14-16 – 2.pusdienas;

b) Iļģuciems, Bišumuiža, Spilve, Daugavgrīva, Ziepniekkalns, Zasulauks, Imanta-5,

c) Dole, Ieriķu iela, Pļavnieki, Mežciems, Centrāltirgus, Jugla-3, Šmerlis, Mežaparks, Purvciems, Pētersalas iela, Ķengarags, Daugavas stadions.

3.3. Iepirkuma priekšmets dalījums daļās:

1. daļa - Brīvības iela 191, Rīga;

2. daļa - Vienības gatve 16, Rīga;

3. daļa - Rūsiņa iela 3, Rīga;

4. daļa - Kleistu iela 28, Rīga - 1. un 2.stāvs;

5. daļa - Vestienas iela 35, Rīga – 1. un 2.stāvs.

Lūdzu sniegt viedokli par ēdiena piegādes pakalpojuma apvienošanu ar ēdiena gatavošanas un pasniegšanas pakalpojumu objektos uz vietas:

pakalpojumi apvienojami, paredzot, ka ēdiena piegādes pakalpojums pievienojams attiecīgajam objektam, kurā tiek nodrošināta ēdināšanas pakalpojuma sniegšana uz vietas objektos;

ēdiena piegādes pakalpojums izdalāms kā atsevišķa pakalpojuma daļa (6./7. daļa)

3.4. Esam ieinteresēti pakalpojuma sniegšanā šādās daļās:

..1. daļa - Brīvības iela 191, Rīga;

..2. daļa - Vienības gatve 16, Rīga;

..3. daļa - Rūsiņa iela 3, Rīga;

..4. daļa - Kleistu iela 28, Rīga - 1. un 2.stāvs;

..5. daļa - Vestienas iela 35, Rīga – 1. un 2.stāvs;

..6. daļa – Ēdiena piegādes pakalpojums uz Pārdaugavas dispečerpunktiem (Rīgas kreisas krasts);

..7. daļa – Ēdiena piegādes pakalpojums uz Rīgas labā krasta dispečerpunktiem.

3.5. Esam iepazinušies ar pakalpojumu tehnisko specifikāciju, apjomiem un nosacījumiem un atzīstam tos par:

Izpildāmiem;

Komentējamiem:

|  |
| --- |
| *Ja atzīmējāt, ka ir komentāri, lūdzu norādiet, ko tieši nepieciešams mainīt vai kāda informācija ir neskaidra vai nepietiekoša. Šeit varat arī izteikt viedokli par dalījumu daļās, pieteikumā norādītajām pretendentu pieredzes prasībām vai kādi citu svarīgu aspektu, kas būtu jāņem vērā sagatavojot iepirkumu. Iespējams jau tagad radās jautājumi par tehniskos specifikāciju.* |

3.6. Aptuvenais darbinieku skaits objektos:

a) Brīvības iela 191 – 200 darbinieki;

b) Vienības gatve 16 – 302 darbinieki;

c) Rūsiņa iela 3 – 150 darbinieki (nav iespējama citu klientu klātienes ēdināšana);

d) Kleistu iela 28 – 382 darbinieki;

e) Vestienas iela 35 – 685 darbinieki.

1. **KVALIFIKĀCIJAS PRASĪBAS**
   1. Pretendenta pieredze.

Pretendentam iepriekšējo 5 (piecu) gadu laikā līdz piedāvājuma iesniegšanas dienai ir pieredze Tehniskajā specifikācijā noteikto pakalpojumu sniegšanā vismaz trīs objektos, kur katrā:

1. pakalpojums ir sniegts regulāri vismaz 5 (piecas) reizes nedēļā un pakalpojums sniegts nepārtraukti vismaz 12 mēnešus;
2. pakalpojums sniegts vismaz 150 darbinieku kolektīvam;
3. pakalpojuma ietvaros nodrošināta pusdienu maltīte;

|  |  |  |  |  |  |  |  |
| --- | --- | --- | --- | --- | --- | --- | --- |
| **Pakalpojuma sniegšanas pamatkomponentes** | | | **1. objekts** | | **2. objekts** | | **3. objekts** |
| 1. | Pakalpojuma saņēmējs |  | |  | |  | |
| 2. | Pakalpojuma sniegšanas termiņš (līguma termiņš) |  | |  | |  | |
| 3. | Ēdinātais darbinieku skaits |  | |  | |  | |
| 4. | Pakalpojuma raksturojums (ēdienreižu skaits vienā dienā vai darba laiks, ēdienkartes vispārīgs apraksts) |  | |  | |  | |
| 5. | Pakalpojuma sniegšanas adrese |  | |  | |  | |
| 6. | Komentāri, papildus skaidrojumi |  | |  | |  | |

4.2. Saimnieciskās un finanšu spējas:

|  |  |
| --- | --- |
| **Pretendenta kopējais apgrozījums** | **Gads** |
|  | 2022. |
|  | 2021. |
|  | 2020. |
| **Pozitīvs pašu kapitāls 2022. gadā** | Atbilst  Neatbilst |
| **Likviditātes koeficients** (“Apgrozāmie līdzekļi kopā” dalījums ar bilances rindu “Īstermiņa kreditori kopā”**) 2022. gadā, ir vismaz 1** | Atbilst  Neatbilst |

4.3. Apakšuzņēmēju piesaiste:

Apliecinām, ka pakalpojumus sniegsim patstāvīgi, nepiesaistot apakšuzņēmējus;

Pakalpojuma sniegšanā ir plānots piesaistīt apakšuzņēmējus (t.sk., pašnodarbinātas personas):

|  |  |  |
| --- | --- | --- |
| **Nr.p.k.** | **Nosaukums un reģistrācijas numurs/ vārds, uzvārds** | **Nododamie pakalpojumi** |
|  |  |  |
|  |  |  |
|  |  |  |

4.4. Pretendenta tehniskās un profesionālās spējas.

4.4.1. Pakalpojuma sniegšanai pretendenta rīcībā ir:

**…** personāls, t.sk. šefpavārs (ar pārtikas tehnologa kvalifikāciju), kvalitatīva pakalpojuma sniegšanai, piesaistot: \_\_\_\_\_ personas;

**…** transporta līdzekļi ēdiena pārvadāšanai: \_\_\_\_\_\_\_ vienības (ja plāno iesniegt piedāvājumu par ēdiena piegādi pēc pasūtījuma).

1. **PIEDĀVĀJUMS**
   1. Piedāvājuma saturs iesniegšanai tirgus izpētē: aizpildīts pieteikums (t.sk. tehnisko specifikācijas sadaļu kopā ar sniegtajām atbildēm).
   2. Plānotā iepirkuma līguma termiņš.

Kāds līguma termiņš būtu ieteicams, lai nodrošinātu kvalitatīvu pakalpojumu un samērīgu cenu visā līguma darbības laikā:

36 mēneši,

48 mēneši;

60 mēneši;

nepieciešama cenas pārskatīšana, ne biežāk kā vienu reizi 12 mēnešos (ja tam ir objektīvs iemesls (CSP dati par cenu pieaugumus (cenas pieaugušas par vismaz 5% nozarē)).

* 1. Informatīvs finanšu piedāvājums (cenas var norādīt aptuveni līdz pilniem desmitiem centu, bet ne vairāk kā 2 zīmes aiz komata)):

|  |  |  |  |
| --- | --- | --- | --- |
| **Pakalpojuma veidu izmaksu pozīcijas** | **Cena EUR, bez PVN** | **Atlaide vai cena RS darbiniekiem** | **Gala piedāvājuma cena, EUR bez PVN** |
| 1. Komplekso pusdienu komplekts (zupa, otrais, ūdens) |  |  |  |
| 1. Komplekso pusdienu komplekts (zupa, otrais, ūdens) |  |  |  |
| *Papildus piedāvājums pēc pretendenta izvēles (aizpilda tik ailes, cik pretendents vēlas piedāvāt papildus komplekso pusdienu piedāvājumam (t.sk. brokastis, dzērieni, saldie ēdieni, konditoreja)* | | | |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* + 1. Pretendents piedāvātajā ēdināšanas pakalpojumu cenā iekļauj visas izmaksas, kas saistītas ar pakalpojuma sniegšanu, tajā skaitā cenā iekļauj:

1. pārtikas produktu izmaksas;
2. pārtikas produktu sagādes, ēdiena sagatavošanas un pasniegšanas izmaksas;
3. apkalpojošā personāla izmaksas (t.sk. trauku novākšanai, izlietoto trauku, piederumu un ēdienu atlieku savākšanai, aizvešanai);
4. ēdināšanas pakalpojumu nodrošināšanai nepieciešamās transporta un piegādes izmaksas;
5. citi izdevumi, kas saistīti ar ēdināšanas pakalpojumu izpildi;
6. visi nodokļi (izņemot PVN), nodevas un maksājumi, kas saistoši pretendentam.
   * 1. Komplekso pusdienu cenas tiks nofiksētas līgumā un tās varēs izmainīt tikai līgumā noteiktajā kārtībā.
   1. Pretendents var piedāvāt atlaidi vai citas priekšrocības darbiniekiem citu piedāvāto ēdienu/dzērienu iegādei:

|  |
| --- |
| *Lūdzam norādīt iespējamos piedāvājumu variantus. Ja piedāvājiet atlaidi, norādiet apjomu*. |

1. **CITA PAPILDU INFORMĀCIJA.**
   1. Lūdzu sniegt papildu informāciju, kas palīdzēs sagatavot iepirkuma dokumentus:

kvalitatīvai piedāvājuma sagatavošanai nepieciešama pakalpojuma sniegšanas vietu apskate;

*Kontaktpersona: par Objektu apskates iespējām, Objektu pārvaldīšanas nodaļas vadītāja Ginta Goļevska, tālr. 28666048; e-pasts: ginta.golevska@rigassatiksme.lv;*

nepieciešama papildu informācija par:

|  |
| --- |
| *Lūdzu sniegt viedokli vai priekšlikumus par pakalpojuma sniegšanas apstākļiem, papildus nosacījumiem, kas būtu jāņem vērā kvalitatīva līguma sagatavošanai un veiksmīgai ilgtermiņa sadarbībai.* |

pretendents pakalpojuma sniegšanas nodrošināšanai plāno izmantot:

tikai un vienīgi Rīgas satiksmes piedāvāto aprīkojumu,

daļēji izmantotu Rīgas satiksmes aprīkojumu, daļēji savu aprīkojumu;

vēlas izmantot tikai savu aprīkojumu.

1. **PIELIKUMI:**
2. Objektu saraksts (atsevišķs dokuments);
3. RP SIA “Rīgas satiksme” rīcībā esošais aprīkojums katrā no Objektiem (atsevišķs dokuments);
4. Tehniskā specifikācija.

3. pielikums

**TEHNISKĀ SPECIFIKĀCIJA**

**UN**

**INFORMATĪVAIS TEHNISKAIS PIEDĀVĀJUMS**

ĒDINĀŠANAS PAKALPOJUMAM IZVIRZĪTĀS PRASĪBAS

**Pasūtītājs:** Rīgas pašvaldības sabiedrības ar ierobežotu atbildību „Rīgas satiksme”, reģistrācijas numurs 40003619950 (turpmāk tekstā – Pasūtītājs).

**Pakalpojums:** ēdināšanas pakalpojumu (turpmāk – Pakalpojums) sniegšana Pasūtītāja darbiniekiem.

**Pakalpojuma sniegšanas termiņš:** līdz 5 gadiem.

Pakalpojuma sniegšanas uzsākšanas termiņi:

* 1. Vienas nedēļas laikā no līguma spēkā stāšanās dienas - Vestienas ielā 35, Rīgā;
  2. Viena mēneša laikā no līguma spēkā stāšanās dienas – Vienības gatvē 16, Rīgā,;
  3. Viena mēneša laikā no līguma spēkā stāšanās dienas – Rūsiņa ielā 3, Rīgā;
  4. Viena mēneša laikā no dienas, kad telpas nodotas Pakalpojuma sniedzējam - Kleistu ielā 28, Rīgā;
  5. Viena mēneša laikā no dienas, kad telpas nodotas Pakalpojuma sniedzējam - Brīvības ielā 191, Rīgā;
  6. Viena mēneša laikā no līguma spēkā stāšanās dienas – ēdienu sagatavošana pēc Pasūtītāja darbinieku pasūtījumiem piegādei uz ēdienu izdales punktiem.

Pakalpojumu sniegšanas vietas (turpmāk – Objekti) un platības:

1. Vestienas ielā 35, Rīgā, platība 465,3 m2;
2. Vienības gatvē 16, Rīgā, platība 308,6 m2;
3. Rūsiņa ielā 3, Rīgā, platība 52,85 m2;
4. Kleistu ielā 28, Rīgā, platība 432,9 m2;
5. Brīvības ielā 191, Rīgā, platība 310 m2.

**Objektu robežas:** sk. pielikumā.

**I**

*Pakalpojuma sniedzēja tiesības, pienākumi un atbildība*

1. Pakalpojuma sniedzējam ir pienākums pieņemt telpas un aprīkojumu pirms Pakalpojuma sniegšanas uzsākšanas, parakstot par to pieņemšanas - nodošanas aktu. Pakalpojuma sniedzējs var vienoties ar Pasūtītāju par aprīkojumu, kuru tas pieņem lietošanā, un izvēle tiek atspoguļota pieņemšanas – nodošanas aktā. Līguma darbības laikā Pakalpojuma sniedzējs un Pasūtītājs var papildināt vai samazināt lietošanā nodotā aprīkojuma vienības, fiksējot samazinājumu vai papildinājumu pieņemšanas – nodošanas aktā.
2. Pakalpojuma sniedzējs ir atbildīgs par Objektiem[[1]](#footnote-2) un tajā izvietoto un Pakalpojumu sniedzēja lietošanā nodoto aprīkojumu, ko tas ir saņēmis lietošanā ar pieņemšanas–nodošanas aktiem.
3. Pakalpojuma sniedzējam ir pienākums paredzēt Objektos ēdamzāles Objektu robežās, kurā ir iespēja uz vietas paēst vismaz šādam apmeklētāju skaitam, sēžot pie galdiem:
   1. Vestienas ielā 35, Rīgā, 90 vietas;
   2. Vienības gatvē 16, Rīgā, 40 vietas;
   3. Rūsiņa ielā 3, Rīgā, 20 vietas;
   4. Kleistu ielā 28, Rīgā, 80 vietas;
   5. Brīvības ielā 191, Rīgā, 50 vietas.
4. Pakalpojuma sniedzējs nodrošina ēdināšanai traukus un galda piederumus, ja ar Pasūtītāju nav noslēgta cita vienošanās. Trauki un galda piederumi nedrīkst būt bojāti.
5. Pakalpojuma sniedzējam ir pienākums izmantot tam nodoto aprīkojumu ēdināšanas pakalpojuma sniegšanai, ievērojot šādus noteikumus:
   1. Pakalpojuma sniedzējs atbild par aprīkojuma tehnisko stāvokli līguma darbības laikā, nodrošina pareizu tehnoloģisko iekārtu un sistēmu ekspluatāciju un saglabāšanu, veicot to tehniskās apkopes un nepieciešamos remontus uz sava rēķina;
   2. Nepieciešamības gadījumā bojāts/ nolietots aprīkojums tiek aizstāts ar līdzvērtīgu aprīkojumu saskaņā ar Pakalpojumu sniedzēja un Pasūtītāja vienošanos;
   3. Ja divu mēnešu laikā no līguma noslēgšanas atklājas, ka Pakalpojuma sniedzējam nodotajam aprīkojumam nepieciešams remonts, to nodrošina Pasūtītājs vai vienojas ar Pakalpojuma sniedzēju par citu risinājumu.
6. Pakalpojuma sniedzējam ir pienākums izmantot Objektus ēdināšanas pakalpojuma sniegšanai, ievērojot šādus noteikumus:
   1. Pakalpojuma sniedzējs apņemas Objektus un tā aprīkojumu izmantot tikai šādiem mērķiem:
      1. sabiedriskā ēdināšana uz vietas;
      2. sabiedriskā ēdināšana ar tiesībām ēdienu un tā sagataves izvest;
      3. Pasūtītāja darbinieku ēdināšana;
   2. Objektu izmantošanai citiem mērķiem Pakalpojumu sniedzējam ir pienākums saņemt Pasūtītāja rakstveida piekrišanu. Objektu Rūsiņa ielā 3 Pakalpojuma sniedzējs ir tiesīgs izmantot tikai 6.1.3. punktā noteiktajam mērķim.
   3. Pakalpojuma sniedzējam jānodrošina Pasūtītāja darbinieku ēdināšana vismaz no pulksten 8.00 līdz 15.00 katru darba dienu, izņemot Rūsiņa ielā 3, kur ēdināšanas pakalpojums jānodrošina katru dienu vismaz no 8.00 līdz 21.00. Pakalpojuma sniedzējs, rakstiski saskaņojot ar Pasūtītāju, var paredzēt Rūsiņa ielā 3, pārtraukumu laikā, kad ēdināšanas pakalpojums tiek vismazāk izmantots.
   4. Pakalpojuma sniedzējam nav atļauts tirgot tabakas izstrādājumus un alkoholiskos dzērienus.
   5. Katru darba dienu no pulksten 11.30 līdz 13.00 jānodrošina ēdināšanas pakalpojuma sniegšana primāri Pasūtītāja darbiniekiem (piemēram, ēdiena iegāde bez rindas, tikai Pasūtītāja darbinieku apkalpošana norādītajā laikposmā vai tml. priekšrocības). Šajā laikā jānodrošina vismaz divu komplekso pusdienu (vismaz zupa un otrais ēdiens) piedāvājums par šādu cenu:
      1. Komplekso pusdienu Nr. 1 cena – EUR 3,00 (ieskaitot PVN);

|  |
| --- |
| Lūdzu sniegt viedokli par cenām:  Jūsu piedāvātais variants: EUR …………. |

* + 1. Komplekso pusdienu Nr. 2 cena – EUR 3,75 (ieskaitot PVN);

|  |
| --- |
| Lūdzu sniegt viedokli par cenām:  Jūsu piedāvātais variants: EUR …………. |

* + 1. Komplekso pusdienu Nr. 1 un Nr. 2 cena paliek nemainīga vismaz 6 mēnešus no līguma noslēgšanas dienas.

|  |
| --- |
| Lūdzu sniegt viedokli par sākotnēji iesniegtās cenas nemainīguma ilgumu.  Jūsu piedāvātais variants: \_\_\_\_\_\_ mēneši no pakalpojuma sniegšanas konkrētā Objektā |

* 1. Pakalpojuma sniedzējs, sniedzot ēdināšanas pakalpojumus, nodrošina, ka Pasūtītāja darbiniekiem tiek piemērota atlaide vismaz 15% (vai pretendenta piedāvātais apmērs) apmērā katram pirkumam. Pasūtītāja darbinieki, atlaides piemērošanai, uzrāda darbinieka apliecību (kartiņu).
  2. Pakalpojuma sniedzējs nodrošina, ka Pasūtītāja darbinieki jebkuru ēdienkartē iekļautu ēdienu un/vai dzērienu var iegādāties ar pastāvīgu atlaidi (6.6. punktā norādīto).
  3. Norēķiniem par saņemtajiem ēdināšanas pakalpojumiem Pakalpojuma sniedzējs ēdnīcā nodrošina vismaz 1 (vienu) kases aparātu un bezskaidras naudas norēķinam ar norēķinu kartēm.
  4. Pakalpojuma sniedzējam ir pienākums ēdināšanas zālē nodrošināt regulāru telpu un galdu uzkopšanu atbilstoši Pārtikas aprites uzraudzības likumam.
  5. Ēdināšanas telpās regulāri jānodrošina paplātes, salvetes un garšvielu esamība (sāls, pipari un citas garšvielas pēc Pakalpojuma sniedzēja ieskatiem).
  6. Pakalpojuma sniedzējam jānodrošina iespēja iegādāties ēdienus līdzņemšanai atbilstošā iepakojumā. Pakalpojuma sniedzējs var paredzēt maksu par vienreizējās lietošanas traukiem, kuros tiek ielikts ēdiens, līdzņemšanai.

1. Pakalpojuma sniedzējam ir pienākums maksāt nomas maksu par Objektu izmantošanu saskaņā ar šo noteikumu III daļu „Nomas maksa un norēķinu kārtība”.
2. Pakalpojuma sniedzējam ir pienākums uzturēt Objektus ne sliktākā stāvoklī, kādā tas tika saņemts.
3. Ja Pārtikas un veterinārais dienests vai cita kompetentā institūcija ir konstatējusi nepilnības vai neatbilstības Objektos, Pakalpojuma sniedzējam ir pienākums informēt Pasūtītāju par konstatētajām nepilnībām un neatbilstībām un vienoties par to novēršanu.
4. Pakalpojuma sniedzējs nav tiesīgs izdarīt Objektu pārbūvi bez iepriekšējas rakstiskas Pasūtītāja piekrišanas.
5. Lietojot Objektus, Pakalpojuma sniedzējam ir jāievēro Latvijas Republikas normatīvie akti un kompetento iestāžu lēmumi, ciktāl tie attiecas uz Pakalpojuma sniedzēju.
6. Pakalpojuma sniedzējam ir pienākums papildu iekārtu vai aprīkojuma izvietošanu saskaņot ar Pasūtītāju.
7. Pakalpojuma sniedzēja pienākums ir saudzīgi izturēties pret Objektiem un to piegulošajām teritorijām, izmantot Objektus tikai saskaņā ar līguma noteikumiem.
8. Pakalpojuma sniedzējam ir pienākums veikt tam nodotajās telpās ikdienas uzkopšanas darbus atbilstoši higiēnas prasībām. Pakalpojuma sniedzējam ir jāievēro tīrība Objektiem pieguļošajās teritorijās.
9. Pakalpojuma sniedzējam ir pienākums, izmantojot elektroiekārtas, ievērot drošības tehnikas un ugunsdrošības noteikumus, kā arī Pasūtītāja pamatotus norādījumus.
10. Pakalpojuma sniedzējam ir pienākums nekavējoties par saviem līdzekļiem novērst Objektiem un/ vai aprīkojumam radītos bojājumus, kas radušies Pakalpojuma sniedzēja tīšas darbības vai bezdarbības rezultātā.
11. Par Objektos un/ vai aprīkojuma, kas nodots ar pieņemšanas-nodošanas aktu, konstatētajiem bojājumiem, kas nav radušies Pakalpojuma sniedzēja tīšas darbības vai bezdarbības rezultātā, Pakalpojuma sniedzējs rakstiski informē Pasūtītāju, uzaicinot Pasūtītāja pārstāvi ierasties uz apskati, un par minēto faktu sastāda aktu, kā arī vienojas par termiņu, kurā minētie trūkumi no Pasūtītāja puses tiks novērsti.
12. Bez Pasūtītāja rakstveida atļaujas Pakalpojuma sniedzējs nav tiesīgs Objektus nodot apakšnomā.
13. Beidzoties Pakalpojuma sniegšanas termiņam vai arī pirmstermiņa izbeigšanas gadījumā, Pakalpojuma sniedzējam Objekti ir jānodod Pasūtītājam ne sliktākā stāvoklī, kā tās tika pieņemts, pieļaujot Objektu dabisko nolietojumu.
14. Nododot Objektus Pasūtītājam, Pakalpojuma sniedzējs ir atbildīgs par Objektu atbrīvošanu un ar to saistīto izdevumu segšanu.
15. Pakalpojuma sniedzējam Objekti ir jāatbrīvo 5 (piecu) darba dienu laikā pēc Pakalpojuma sniegšanas termiņa beigām vai arī pirmstermiņa izbeigšanas gadījumā.

|  |
| --- |
| Lūdzu izteikt viedokli. Telpu atbrīvošanai laiks ir:  ..pietiekams;  ..cits variants: \_\_\_\_\_\_ darba dienas. |

1. Atstājot Objektus, Pakalpojuma sniedzējam ir tiesības paņemt līdzi tikai tās viņam piederošās mantas un tikai tos Pakalpojuma sniedzēja veiktos Objektu uzlabojumus, kurus var atdalīt bez Objektu tehniskā stāvokļa bojāšanas.
2. Kompensāciju par neatdalāmiem uzlabojumiem (īpašumam veiktie nepieciešamie, ar lietotāja specifisko darbību saistītie (derīgie) uzlabojumi, ko nevar atdalīt, nebojājot īpašumu, un ko ir veicis Pakalpojuma sniedzējs), kuri paliek Objektos, Pakalpojuma sniedzējs var prasīt tikai tajā gadījumā, ja šo uzlabojumu vērtība un raksturs ir iepriekš rakstveidā saskaņots ar Pasūtītāju, un Pasūtītājs rakstveidā ir izteicis savu piekrišanu tos kompensēt.
3. Pakalpojuma sniedzējam nav tiesību izmantot ēku fasādes, kā arī Objektiem pieguļošās teritorijas, lai izvietotu izkārtnes un reklāmas bez rakstveida Pasūtītāja atļaujas.
4. Pakalpojuma sniedzējs nav atbildīgs par Pakalpojuma apturēšanu/ nesniegšanu Pasūtītājam, ja tam par iemeslu ir sabiedrisko pakalpojumu nenodrošināšana (ūdens piegāde, kanalizācijas novadīšana, elektroenerģijas piegāde) un Objektu bojājumi, kas neļauj izmantot telpas, un tie nav radušies Pakalpojuma sniedzēja darbības vai bezdarbības dēļ.

**II**

*Pasūtītāja tiesības, pienākumi un atbildība*

1. Nodot Pakalpojuma sniedzējam lietošanā Objektus un tā aprīkojumu saskaņā ar līguma noteikumiem.
2. Pakalpojuma sniegšanas pārtraukšanas gadījumā, pieņemt no Pakalpojuma sniedzēja Objektus un tā aprīkojumu saskaņā ar pieņemšanas - nodošanas aktiem, ar noteikumu, ka nodošanas brīdī Objektu un aprīkojuma stāvoklis nebūs būtiski pasliktinājies.
3. Pasūtītājam ir tiesības, iepriekš informējot par to Pakalpojuma sniedzēju, veikt vispārēju Objektu un tā aprīkojuma apskati, lai pārbaudītu līguma noteikumu izpildi.
4. Ārkārtēju apstākļu gadījumā (piemēram, ugunsgrēks, dabas parādību ietekmes gadījumā, kas bojā Objektus utt.) Pasūtītājam ir tiesības iekļūt Objektos bez iepriekšēja brīdinājuma, lai saglabātu Objektus.
5. Pakalpojuma sniegšanas laikā, kā arī beidzoties Pakalpojuma sniegšanas termiņam, Pasūtītājam ir tiesības pieprasīt no Pakalpojuma sniedzēja, bet Pakalpojuma sniedzējam ir jālikvidē visas tās izmaiņas un papildinājumi Objektos, kas ir izdarīti bez Pasūtītāja rakstiska saskaņojuma, ja vien Pakalpojuma sniedzējs un Pasūtītājs nevienojas citādi.
6. Pasūtītājam ir pienākums uzturēt labā tehniskā kārtībā Objektus un tajā esošos inženiertīklus.
7. Pasūtītājam ir pienākums nodrošināt Objektus ar elektroenerģiju atbilstoši iekārtu nepieciešamajām jaudām, siltumu, ūdens piegādi, kanalizācijas tīkla darbību, ugunsdrošības signalizāciju, apsardzes signalizāciju, kā arī Objektu apsardzi.
8. Pasūtītājs nekavējoties rakstiski informē Pakalpojuma sniedzēju par iespējamajiem traucējumiem elektroenerģijas piegādē, ūdens piegādē, siltumenerģijas un ārējo kanalizācijas tīklu remontu laikiem. Pasūtītājam šādus traucējumus ir pienākums novērst pēc iespējas īsākā laika posmā, ja par remontu un traucējumu novēršanu ir atbildīgs Pasūtītājs.
9. Ja Objektiem ir nepieciešami nozīmīgāki remontdarbi/pārbūve un tie plānoti Pakalpojuma sniegšanas laikā, Pasūtītājs iepriekš ar Pakalpojuma sniedzēju saskaņo remontdarbu veikšanas laiku.

**III**

*nomas maksa un norēķinu kārtība*

1. Pakalpojuma sniedzējs maksā Pasūtītājam nomas maksu par Objektu un aprīkojuma lietošanu mēnesī šādā apmērā (par visu platību kopā Objektā):
   1. Vestienas iela 35, Rīgā, platība 465,3 m2 – 466,00 *euro* bez PVN;
   2. Vienības gatvē 16, Rīgā, platība 308,6 m2 – 309,00 *euro* bez PVN;
   3. Rūsiņa ielā 3, Rīgā, platība 52,85 m2 – 80,00 *euro* bez PVN;
   4. Kleistu ielā 28, Rīgā, platība 432,9 m2 – 433,00 *euro* bez PVN;
   5. Brīvības ielā 191, platība 310 m2 – 310,00 *euro* bez PVN.

|  |
| --- |
| Lūdzu izteikt viedokli par nomas maksu apmēru. |

1. Maksu par komunālajiem pakalpojumiem sedz Pasūtītājs.
2. Pasūtītājs un Pakalpojuma sniedzējs ir tiesīgi vienoties par nomas maksas atlaides, cita veida kompensācijas vai maksājuma piemērošanu par Pasūtītāja darbinieku ēdināšanu, ja Pasūtītājs vēlas noteikt papildu prasības Pasūtītāja darbinieku ēdināšanai vai norēķiniem par ēdienu, kuru nodrošināšana vai ieviešana rada Pakalpojuma sniedzējam papildu izdevumus.

**IV**

*Ēdienu piegādes pakalpojums Pasūtītāja darbiniekiem*

*(ārpus Objektiem, pēc pasūtījuma)*

1. Pakalpojuma sniedzējam jānodrošina ēdienu (vismaz komplekso pusdienu) sagatavošana piegādei Pasūtītāja struktūrvienībām, kurās nav pieejami ēdnīcu pakalpojumi (turpmāk – ēdienu izdales punkti).
2. Ēdienu piegādes gadījumā komplekso pusdienu cena nedrīkst būt augstāka par 6.5.1. un 6.5.2. punktā norādīto. Papildus komplekso pusdienu cenai, Pakalpojuma sniedzējs ir tiesīgs paredzēt maksu par vienreizējās lietošanas traukiem.
3. Pakalpojuma sniedzējs un Pasūtītājs var vienoties par ēdienu piegādes pakalpojuma pārtraukšanu uz laiku vai atcelšanu, vai noteikumu grozījumiem, ja no Pasūtītāja darbinieku puses nav pietiekamas intereses par šāda pakalpojuma saņemšanu.
4. Ēdienu piegāde uz ēdienu izdales punktiem tiek veikta, pamatojoties uz Pasūtītāja darbinieku pasūtījumiem.
5. Ēdienu piegādes pakalpojuma sniegšanas adreses (atbilstoši Pasūtītāja darbinieka veiktajam pasūtījumam):

a) Rīgas kreisais krasts: Iļģuciems, Bišumuiža, Spilve, Daugavgrīva, Ziepniekkalns, Zasulauks, Imanta-5;

b) Rīgas labais krasts: Dole, Ieriķu iela, Pļavnieki, Mežciems, Centrāltirgus, Jugla-3, Šmerlis, Mežaparks, Purvciems, Pētersalas iela, Ķengarags, Daugavas stadions.

1. Pasūtījumu veic, izmantojot Pasūtītāja uzturētu IT risinājumu www.norikojumi.lv (turpmāk – sistēma), kura ietvaros katrs Pasūtītāja darbinieks ēdiena pasūtījumu var veikt individuāli līdz tekošās dienas plkst. 7.00.
2. Pakalpojuma sniedzējam ir pienākums sistēmā reģistrētos pasūtījumus sagatavot piegādei ēdienu izdales punktos tekošajā dienā laika posmā no plkst. 8.00 līdz plkst. 14.00. Piegādi organizē Pasūtītājs, ja Pakalpojumu sniedzējs un Pasūtītājs nevienojas citādi.
3. Ēdieni uz ēdienu izdales punktiem jāiepako vienreizējas lietošanas traukos, kurus var izmantot mikroviļņu krāsnīs. Vienreizējās lietošanas trauki jānoplombē ar papīra vai cita veida uzlīmi, uz kuras ir norādīts ēdienu izgatavošanas datums, kas vienlaicīgi ir ēdiena derīguma termiņš un Pasūtītāja darbinieka, kurš veicis pasūtījumu, darba numurs. Pakalpojuma sniedzējs sakomplektē pasūtījumus pa izdales punktiem un nodrošina, ka tie tiek nodoti piegādei transportēšanai drošā iepakojumā (piemēram, kastēs vai tml.).
4. Pakalpojuma sniedzējs, izmantojot sistēmā reģistrēto informāciju, apkopo datus par iepriekšējā mēnesī nodrošinātajiem ēdieniem un ne vēlāk kā līdz nākamā mēneša 5. (piektajam) datumam šo informāciju iesniedz Pasūtītājam kopā ar rēķinu par iepriekšējā mēnesī veiktajiem ēdienu pasūtījumiem.
5. Pamatojoties uz Pakalpojuma sniedzēja iesniegto rēķinu, kas iesniegts kopā ar pievienotu piegādes atskaiti (periodā piegādāto porciju skaits dalījumā pa darbinieku darba numuriem), ieturētā darbinieku samaksa par iepriekšējā mēnesī veiktajiem ēdienu pasūtījumiem tiks veikta līdz tekošā mēneša 15. (piecpadsmitajam) datumam.”

**V**

*Ēdienkartes prasības darbiniekiem*

1. Pakalpojuma sniedzējs kompleksajās pusdienās katru dienu nodrošina:
   * 1. 2 dažādus kompleksās pusdienu komplektus, kas sastāv no otrā gaļas vai zivju ēdiena (piedevas ar mērci) ar salātiem un viena veida zupas (zupā izmantojama gaļa vai zivis);
     2. Kompleksajās pusdienās otrā ēdiena piedevas ir atšķirīgas (kartupeļi un rīsi/makaroni/bulgurs/griķi, utt.)
     3. Kompleksajās pusdienās salāti ir atšķirīgi (viena vai vairāku veida dārzeņi, ar vai bez mērces (uz eļļas, krējuma vai majonēzes bāzes, utt.)
     4. Papildus tiek nodrošināts dzēriens (sula, dzēriens, kefīrs, kompots) un maize (1 šķēle).
2. Pēc pakalpojuma sniedzēja ieskatiem papildu kompleksajām pusdienām katru dienu var piedāvāt (piemērs):

a) viena veida veģetārs ēdiens,

b) 3-6 gaļas vai zivju pamatēdieni,

c) 1 zupa (atšķirīga no kompleksajās pusdienās piedāvātā veida),

d) 2 veidu piedevas (atšķirīga no kompleksajās pusdienās piedāvātā veida),

e) 2 veidu salāti (atšķirīga no kompleksajās pusdienās piedāvātā veida),

f) Vismaz 1 veida uzkodas,

g) 1 – 2 veida deserti,

h) kā arī konditorejas izstrādājumi,

i) bezalkoholiskie dzērieni.

1. Iespēju robežās nodrošināt brokastu piedāvājumu:
2. Vārīta vai cepta ola vai omletes,
3. Tostermaizes,
4. 2 veidu salāti,
5. Konditorejas izstrādājumu sortiments,
6. Pankūkas,
7. Dažādas graudaugu putras (gatavotas uz piena bāzes),
8. Dažādi augļi un dārzeņi, utt.
9. Ēdienu sortiments mainās katru dienu, ieteicams ēdienkartes izveidē ievērot augļu un dārzeņu sezonalitātes principu.
10. Silto dzērienu nodrošināšanas iespējas:

tēja (lūdzu norādīt ar kādu aprīkojumu tas tiks nodrošināts);

kafija (vismaz šķīstošā), \_\_\_\_\_\_\_\_\_\_\_\_\_\_\_\_\_ (lūdzu norādīt ar kādu aprīkojumu tas tiks nodrošināts);

citi silti/aukstie dzērieni, piemēram: \_\_\_\_\_\_\_\_\_\_\_\_\_\_\_\_\_ (lūdzu norādīt ar kādu aprīkojumu tas tiks nodrošināts).

1. Ēdināšanas pakalpojumā sniegšanā iespējama ēdiena porciju izvēle:

bufetes tipa apkalpošana (klients pats izvēlas ko vēlas pusdienās);

pakalpojuma sniedzēja darbinieks uzliek porciju pēc klienta vēlmēm.

1. Siltajam ēdienam un dzērieniem pretendents nodrošina atbilstošu aprīkojumu, lai ēdiens saglabātos silts.
2. Pasūtītājs ēdināšanas pakalpojuma sniegšanai nodrošina pretendentam piekļuvi Pasūtītāja telpām, galdus, krēslus, pieeju elektroenerģijai (ja nepieciešams), pieeju ūdensvadam (ja nepieciešams).
3. Pretendents nodrošina izlietoto trauku, piederumu un ēdienu atlieku savākšanu, nodrošinot izlietoto trauku, piederumu nomazgāšanu un ēdienu atlieku aizvešanu.
4. Līguma darbības laikā Pasūtītājs nodrošina Pakalpojumu sniedzēju ar šādiem komunālajiem pakalpojumiem: elektroenerģiju, ūdeni, apkuri un atkritumu izvešanu. Pasūtītājs nav atbildīgs par pārtraukumiem komunālo pakalpojumu apgādē ar, ja minēto komunālo pakalpojumu pārtraukums ir radies nepārvaramas varas vai komunālo pakalpojumu sniedzēju vainas dēļ.
5. Pakalpojuma sniedzējam līguma izpildes laikā jānodrošina telpu un iekārtu vietu lietošanas, uzturēšanas, tehniskās ekspluatācijas noteikumu, sanitārās un ugunsdrošības prasību, teritorijas uzturēšanas un citu noteikumu, t.sk. pašvaldības pieņemto noteikumu ievērošanu; nepieļaut līguma darbības laikā telpu tehniskā un ekspluatācijas stāvokļa pasliktināšanos.
6. Pakalpojuma sniedzējs ar saviem spēkiem un par saviem līdzekļiem veic telpu un iekārtu ikdienas apkopi, kā arī novērš visus bojājumus, kas radušies telpām un iekārtām pakalpojuma sniedzēja darbības rezultātā.
7. Pakalpojuma sniedzējam ir pienākums ievērot spēkā esošos normatīvos aktus, pašvaldības un pasūtītāja apstiprinātos noteikumus, kas attiecas uz iznomāto telpu, iekārtu un apkārtējās teritorijas uzturēšanu kārtībā.

*Tehniskā specifikācija aktualizēta 2023. gada 16. novembrī*

1. Objekts tehniskās specifikācijas izpratnē – telpas, kurās notiek ēdināšanas pakalpojuma sniegšanas vieta un telpas ēdiena pagatavošanai un uzglabāšanai, telpās esošais aprīkojums, mēbeles un trauki, kas pieņemts pakalpojuma sniedzēja lietošanā pamatojoties uz pieņemšanas-nodošanas aktu, kā arī aprīkojums, mēbeles un trauki, kas pakalpojuma sniedzēja īpašums. [↑](#footnote-ref-2)